《哭阿申二首 其二》
宋代·程俱

遗剑日以远，刻舟那可求。沧溟一沤发，散灭何当收。

而我舐犊一，中怀不能休。推排更嵬磊，棘刺生衿喉。

夜梦多见之，犀玉照两眸。沉忧信伤人，晓觉双鬓秋。

深惭东门达，恐效西河尤。所念盛德后，一身如缀旒。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。